Historikeren Erik Arup (1876-1951) kalte skipsleden gjennom Kattegat og Øresund «verdens viktigste handelsvei», mens Eli F. Heckscher har omtalt denne leden som «en av den eldre europeiske sjøhandels hovedveier». For de store sjøfartnasjonene var øresundstollen en anledning til stadig innblanding i nordisk maktpolitikk. Den kontroversielle sundtollen var alltid med som en faktor når det ble krig, og ved freden i 1720 etter store nordiske krig måtte Sverige gi avkall på sin tollfrihet i sundet.